1. उद्धव ठाकरे मुख्यमंत्री व्हावे यासाठी पायी वारी करणाऱ्या शेतकरी दाम्पत्याला शपथविधीचं निमंत्रण 

शिवसेनेचा मुख्यमंत्री व्हावा म्हणून अनवाणी चालत विठुरायाला साकडं घालणाऱ्या शेतकरी दाम्पत्याला शिवतीर्थावर होणाऱ्या उद्धव ठाकरे यांच्या शपथविधीचं विशेष निमंत्रण मिळालं आहे. 

ही बातमी एबीपी माझाने दिली आहे. 

सांगलीच्या जत तालुक्यातील बनाळी येथील शेतकरी संजय सावंत आणि त्यांच्या पत्नी रुपाली यांनी शिवसेनेचा आणि तेही उद्धव ठाकरे मुख्यमंत्री व्हावेत यासाठी बनाळीपासून पंढरपूरपर्यंत अनवाणी चालत येऊन देवाला नवस केला होता. 

तीन दिवसांचा वेळ त्यांना यासाठी लागला होता. पंढरपुरात येऊन त्यांनी विठ्ठलास साकडे घालून चंद्रभागेचा कलश आणि तुळशी उद्धव ठाकरे यांच्या अवकाळी नुकसान पाहणी दौऱ्याच्यावेळी त्यांना दिले होते.

बऱ्याच नाट्यमय घडामोडीनंतर आता उद्धव ठाकरे हे उद्या मुख्यमंत्रीपदाची शपथ घेणार असून सावंत दाम्पत्याला यासाठी निमंत्रण आलं आहे. आज सकाळीच सावंत पुन्हा पंढरपूरला येऊन विठूरायाच्या चरणावर नतमस्तक झाले. आपण घातलेल साकड देवाने पूर्ण केले. आता शेतकऱ्याचे प्रश्न सोडवण्याचे बळ शिवसेना मुख्यमंत्र्य... आणखी 4000 वर्णांसाठी लेख सुरू ठेवा:
ांना मिळू दे, अशी अपेक्षा त्यांनी व्यक्त केली.

2. साध्वी प्रज्ञा पुन्हा वादात, गोडसेला लोकसभेत म्हणाल्या 'देशभक्त'

बुधवारी लोकसभेमध्ये एसपीजी संशोधन विधेयकावर चर्चा करताना महात्मा गांधी यांचे खूनी नथुराम गोडसे यांना 'देशभक्त' नावाने संबोधलं. याला काँग्रेसने कडाडून विरोध केला आहे. ही बातमी न्यूज18 लोकमतने दिली आहे. 

सदनामध्ये जेव्हा डीएमके सदस्य ए. राजा यांनी चर्चा करताना गोडसेचं उदाहरण दिलं. तेव्हा प्रज्ञासिंग आपल्या जागेवर उभ्या राहिल्या आणि म्हणाल्या की, 'देशभक्तांची उदाहरणं देऊ नका'. त्यानंतर या दरम्यान संसदीय कार्यमंत्री प्रल्हाद जोशी यांनी प्रज्ञासिंग यांनी खाली बसण्यासाठी इशारा केला. लोकसभेचे सभापती ओम बिर्ला यांनी कॉंग्रेस सदस्यांना शांत बसण्याचे आवाहन केले.

3. इस्रोच्या कार्टोसॅट-3चं यशस्वी प्रक्षेपण 

इस्रोने इतिहास रचला असून 1625 किलो वजनाच्या 'कार्टोसॅट-3' उपग्रहाचे प्रक्षेपण करण्यात आलं आहे. पीएसएलव्ही सी 47 या ध्रुवीय उपग्रह प्रक्षेपकाच्या मदतीने 'कार्टोसॅट-3' उपग्रहाचे प्रक्षेपण करण्यात आलं. ही बातमी लोकसत्ताने दिली आहे. 

'कार्टोसॅट-3' उपग्रहासह अमेरिकेतील 13 व्यावसायिक लघु उपग्रह अवकाशात सोडण्यात आले आहेत. आंध्रप्रदेशच्या श्रीहरिकोटा येथील सतिश धवन स्पेस सेंटर लॉन्च पॅडहून हे प्रक्षेपण करण्यात आलं. पृथ्वीची छायाचित्रं काढण्यासाठी, तसंच नकाश निर्मितीसाठी 'कार्टोसॅट-3' उपग्रह उपयुक्त ठरणार आहे.

4. दीव दमण आणि दादरा नगर हवेली होणार आता एकच केंद्रशासित प्रदेश 

दीव-दमण आणि दादरा-नगर हवेली मिळून आता एकच केंद्रशासित प्रदेश करण्याचं विधेयक लोकसभेत मांडलं गेलं आहे. दोन्ही सदनांची मंजूरी मिळल्यानंतर तयार होणाऱ्या केंद्रशासित प्रदेशाचं नाव दादरा आणि नगर हवेली तसंच दमण आणि दीव असेल. ही बातमी नवभारत टाईम्सने दिली आहे. 

दोन्ही केंद्रशासित प्रदेशांचं विलिनीकरण झाल्यानंतर देशातल्या केंद्रशासित प्रदेशांची संख्या 8 होईल. 

दीव-दमण आणि दादरा-नगर हवेली या दोन्ही भागात फक्त 8 किलोमीटरचं अंतर आहे. 

सरकारचं म्हणणं आहे की यामुळे साधनसंपत्तीची बचत होईल. 

दरम्यान, माजी पंतप्रधानांचे कुटुंबीय जर त्यांच्या अधिकृत निवासस्थानी राहात नसतील तर त्यांना SPG कमांडोचं संरक्षण पुरवण्यात येणार नाही अशी दुरुस्ती सुचवणारं स्पेशल प्रोटेक्शन ग्रुप (सुधारित) विधेयकही लोकसभेत मांडण्यात आलं. ही बातमी टाइम्स ऑफ इंडियाने दिली आहे....